CELEX: 32021R1754
Language: mt
Date: 2021-10-04 00:00:00
Title: Regolament ta’ Implimentazzjoni tal-Kummissjoni (UE) 2021/1754 tal-4 ta’ Ottubru 2021 li jemenda r-Regolament ta’ Implimentazzjoni (UE) 2019/1382 li jemenda ċerti Regolamenti li jimponu miżuri antidumping jew antisussidji fuq ċerti prodotti tal-azzar soġġetti għal miżura ta’ salvagwardja

5.10.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 352/1
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2021/1754
         tal-4 ta’ Ottubru 2021
         li jemenda r-Regolament ta’ Implimentazzjoni (UE) 2019/1382 li jemenda ċerti Regolamenti li jimponu miżuri antidumping jew antisussidji fuq ċerti prodotti tal-azzar soġġetti għal miżura ta’ salvagwardja
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2015/477 (1) tal-Parlament Ewropew u tal-Kunsill tal-11 ta’ Marzu 2015 dwar il-miżuri li l-Unjoni tista’ tieħu relattivament għall-effett ikkombinat ta’ miżuri antidumping jew antisussidji ma’ miżuri ta’ salvagwardja
         Billi:
         
                     (1)
                  
                  
                     Permezz tar-Regolament ta’ Implimentazzjoni tal-Kummissjoni (UE) 2019/159 (2), il-Kummissjoni imponiet miżura ta’ salvagwardja fir-rigward ta’ ċerti prodotti tal-azzar għal perjodu ta’ tliet snin. Dawn il-miżuri jieħdu l-forma ta’ kwoti tariffarji applikabbli għal perjodi speċifiċi, li permezz tagħhom ikun dovut dazju tariffarju ’l fuq mill-kwota ta’ 25 % meta l-importazzjonijiet jaqbżu livell limitu speċifikat li jkun jikkorrispondi mal-livell medju ta’ importazzjonijiet fis-snin 2015 sa 2017. Permezz tar-Regolament ta’ Implimentazzjoni tal-Kummissjoni (UE) 2021/1029 (3), il-Kummissjoni estendiet l-applikazzjoni tas-salvagwardja għal tliet snin, sat-30 ta’ Ġunju 2024.
                  
               
                     (2)
                  
                  
                     Permezz tar-Regolament ta’ Implimentazzjoni (UE) 2019/1382 (4), il-Kummissjoni stabbiliet mekkaniżmu li jipprevjeni l-applikazzjoni simultanja ta’ dan id-dazju tariffarju ’l fuq mill-kwota ma’ miżuri antidumping u/jew kompensatorji applikabbli wkoll għal xi wħud mill-prodotti tal-azzar.
                  
               
                     (3)
                  
                  
                     Għal dan il-għan, l-anness tar-Regolament ta’ Implimentazzjoni (UE) 2019/1382 elenka l-miżuri antidumping u antisussidji kollha fuq prodotti li kienu wkoll soġġetti għall-miżuri ta’ salvagwardja f’dak iż-żmien, u speċifika d-dazju antidumping u/jew antisussidji li jenħtieġ li japplika ladarba t-tariffa ’l fuq mill-kwota ssir applikabbli.
                  
               
                     (4)
                  
                  
                     Fis-6 ta’ Lulju 2021, permezz tar-Regolament ta’ Implimentazzjoni tal-Kummissjoni (UE) 2021/1100 (5), il-Kummissjoni imponiet dazju antidumping definittiv fuq importazzjonijiet ta’ ċerti prodotti ċatti b’laminazzjoni termali tal-ħadid, azzar mhux illigat jew liga oħra tal-azzar li joriġinaw mit-Turkija
                  
               
                     (5)
                  
                  
                     Il-mekkaniżmu li jipprevjeni l-applikazzjoni simultanja tal-miżuri għandu japplika għal dawn il-prodotti peress li huma wkoll soġġetti għall-miżura ta’ salvagwardja. Jenħtieġ għalhekk li l-anness tar-Regolament ta’ Implimentazzjoni (UE) 2019/1382 jiġi emendat sabiex jinkludi r-Regolament ta’ Implimentazzjoni (UE) 2021/1100.
                  
               
                     (6)
                  
                  
                     Sabiex tiġi żgurata t-trasparenza għall-operaturi ekonomiċi, fil-futur, kull Regolament li jimponi antidumping u/jew antisussidju fir-rigward ta’ prodotti tal-azzar li huma wkoll soġġetti għall-miżura ta’ salvagwardja se jinkludi dispożizzjonijiet speċifiċi li jipprevjenu l-applikazzjoni simultanja tagħhom mad-dazju tariffarju ta’ salvagwardja ’l fuq mill-kwota.
                  
               
                     (7)
                  
                  
                     Il-miżuri previsti f’dan ir-Regolament huma skont l-opinjoni tal-Kumitat tal-Istrumenti għad-Difiża tal-Kummerċ,
                  
               ADOTTAT DAN IR-REGOLAMENT:
         
            Artikolu 1
            Ir-Regolament ta’ Implimentazzjoni (UE) 2019/1382 huwa emendat kif ġej:
            
                        1.
                     
                     
                        Fl-Anness 1.B “Lista tar-regolamenti li jimponu miżuri antidumping u antisussidji fuq il-prodotti soġġetti għall-miżura ta’ salvagwardja”, jiżdied il-paragrafu li ġej:
                        
                                    “20.
                                 
                                 
                                    REGOLAMENT TA’ IMPLIMENTAZZJONI TAL-KUMMISSJONI (UE) 2021/1100 tal-5 ta’ Lulju 2021 li jimponi dazju antidumping definittiv u jiġbor b’mod definittiv id-dazju proviżorju impost fuq l-importazzjonijiet ta’ ċerti prodotti ċatti llaminati bis-sħana tal-ħadid, tal-azzar bil-karbonju jew azzar illigat ieħor li joriġinaw mit-Turkija, ĠU L 238, 6.7.2021, p. 32.”
                                 
                              
                  
                        2.
                     
                     
                        Fl-Anness 2 “Rati ta’ dazji antidumping u/jew kompensatorji applikabbli sakemm ikun applikabbli dazju ta’ salvagwardja fuq l-istess prodott”, jiżdied l-ANNESS 2.19 li ġej:
                        “ANNESS 2.19
                        Regolament ta’ Implimentazzjoni tal-Kummissjoni (UE) 2021/1100 tal-5 ta’ Lulju 2021 li jimponi dazju antidumping definittiv u jiġbor b’mod definittiv id-dazju proviżorju impost fuq l-importazzjonijiet ta’ ċerti prodotti ċatti llaminati bis-sħana tal-ħadid, tal-azzar bil-karbonju jew azzar illigat ieħor li joriġinaw mit-Turkija, (ĠU L 238, 6.7.2021, p. 32).
                        
                                    
                                       Pajjiż
                                    
                                 
                                 
                                    
                                       Kumpanija
                                    
                                 
                                 
                                    
                                       Kodiċi addizzjonali TARIC
                                    
                                 
                                 
                                    
                                       Dazju antidumping definittiv oriġinali
                                    
                                 
                                 
                                    
                                       Dazju antidumping ladarba ssir applikabbli l-miżura ta’ salvagwardja
                                    
                                 
                              
                                    It-Turkija
                                 
                                 
                                    Çolakoğlu Metalurji A.Ş.
                                 
                                 
                                    C602
                                 
                                 
                                    7,3  %
                                 
                                 
                                    0,0  %
                                 
                              
                                    It-Turkija
                                 
                                 
                                    Il-grupp Erdemir: — Ereğli Demir ve Çelik Fabrikalari T.A.S. — İskenderun Demir ve Çelik A.Ş.
                                 
                                 
                                    C603
                                 
                                 
                                    5,0  %
                                 
                                 
                                    0,0  %
                                 
                              
                                    It-Turkija
                                 
                                 
                                    Habaş Sinai ve Tibbi Gazlar İstihsal Endüstrisi A.Ş
                                 
                                 
                                    C604
                                 
                                 
                                    4,7  %
                                 
                                 
                                    0,0  %
                                 
                              
                                    It-Turkija
                                 
                                 
                                    Ağir Haddecilik A.Ş.
                                 
                                 
                                    C605
                                 
                                 
                                    5,7  %
                                 
                                 
                                    0,0  %
                                 
                              
                                    It-Turkija
                                 
                                 
                                    Borçelik Çelik Sanayii Ticaret A.Ş.
                                 
                                 
                                    C606
                                 
                                 
                                    5,7  %
                                 
                                 
                                    0,0  %
                                 
                              
                                    It-Turkija
                                 
                                 
                                    Il-kumpaniji l-oħrajn kollha
                                 
                                 
                                    C999
                                 
                                 
                                    7,3  %
                                 
                                 
                                    0,0  %’
                                 
                              
                  
         
            Artikolu 2
            Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, l-4 ta’ Ottubru 2021.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 83, 27.3.2015, p. 11
         
         
            (2)  Ir-Regolament ta’ Implimentazzjoni tal-Kummissjoni (UE) 2019/159 tal-31 ta’ Jannar 2019 li jimponi miżuri definittivi ta’ salvagwardja kontra l-importazzjonijiet ta’ ċerti prodotti tal-azzar (ĠU L 31 1.2.2019, p. 27).
         
            (3)  Ir-Regolament ta’ Implimentazzjoni tal-Kummissjoni (UE) 2021/1029 tal-24 ta’ Ġunju 2021 li jemenda r-Regolament ta’ Implimentazzjoni tal-Kummissjoni (UE) 2019/159 biex jestendi l-miżura ta’ salvagwardja fuq l-importazzjonijiet ta’ ċerti prodotti tal-azzar (ĠU L 225I, 25.6.2021, p. 1).
         
            (4)  Ir-Regolament ta’ Implimentazzjoni tal-Kummissjoni (UE) 2019/1382 tat-2 ta’ Settembru 2019 li jemenda ċerti Regolamenti li jimponu miżuri antidumping jew antisussidji fuq ċerti prodotti tal-azzar soġġetti għal miżuri ta’ salvagwardja (ĠU L 227, 3.9.2019, p. 1).
         
            (5)  Regolament ta’ Implimentazzjoni tal-Kummissjoni (UE) 2021/1100 tal-5 ta’ Lulju 2021 li jimponi dazju antidumping definittiv u jiġbor b’mod definittiv id-dazju proviżorju impost fuq l-importazzjonijiet ta’ ċerti prodotti ċatti llaminati bis-sħana tal-ħadid, tal-azzar bil-karbonju jew azzar illigat ieħor li joriġinaw mit-Turkija (ĠU L 238, 6.7.2021, p. 32).